স্বাধীন ফিলিস্তিন রাষ্ট্রের স্বীকৃতির দাবিটি অদূর ভবিষ্যতে সাধারণ পরিষদে যখন আলোচিত হবে সেখানে নিশ্চিতভাবেই সংখ্যাগরিষ্ঠ দেশের সমর্থন পাবে এই প্রস্তাবটি। উল্লেখ্য যে জাতিসঙ্ঘের ১৯৩ সদস্যর মধ্যে ১২০টি দেশ ইতোমধ্যে ফিলিস্তিনকে স্বীকৃতি দিয়েছে। ১৯৭৪ সাল থেকে ভূখণ্ড হিসেবে ফিলিস্তিন জাতিসঙ্ঘে পর্যবেক্ষকের মর্যাদায় আছে। এখন পর্যবেক্ষক রাষ্ট্রের জন্য আবেদন করতে পারবে। সাধারণ পরিষদের সমর্থনে ফিলিস্তিন তা অর্জন করতে পারবে। এর ফলে আন্তর্জাতিক অপরাধ আদালত, আঞ্চলিক সংস্থা ও ইউরোপীয় ইউনিয়নে প্রতিনিধি পাঠাতে পারবে দেশটি। পর্যবেক্ষক রাষ্ট্রের এই আবেদন ফিলিস্তিনি কর্তৃপক্ষ করবে কি না তা এখনও নিশ্চিত নয়। নিরাপত্তা পরিষদের ভোটাভুটির পর তারা এই সিদ্ধান্ত নেবে।